พอดี 2-3วันที่ผ่านมาผมช่วยตัวเองแล้วที่อวัยวะเพศผมมันบวมขึ้นเรื่อยๆแล้วมันมีเหมือนปานขาวขนาดใหญ่ที่ผนังหุ่มตอนนี้มีกลิ่นไม่พึ่งประสงด้วยคับผมควรทำยังไงคับ
สวัสดีค่ะ การช่วยตัวเองที่นานและรุนแรงเกินไปอาจทำให้เกิดการบาดเจ็บ ถลอก หรือฉีกขาดของเยื่อบุอวัยวะเพศชายได้ค่ะการรักษาขึ้นกับขนาดและความรุนแรงของแผลค่ะ ถ้าเป็นแผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วยถ้าแผลมีขนาดใหญ่ อวัยวะเพศบวม เจ็บเยอะ มีกลิ่นไม่พึงประสงค์ อาจจะมีการติดเชื้อที่รุนแรงได้ ควรไปพบแพทย์ในระหว่างนี้ ควรงดการทำกิจกรรมทางเพศทุกชนิดไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศได้ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น